tartuNLP/wikipedia-smugri-20251201 huggingface dataset:
Riidaja

Riidaja on küla Valga maakonnas Tõrva vallas.
Aastatel 1991–2017 oli küla Põdrala valla halduskeskus, pärast Eesti omavalitsuste haldusreformi jääb see Tõrva valla territooriumile.
2014. aasta alguse seisuga elas Riidaja külas 214 inimest.
Ajalugu.
Riidaja on vana asula, mida on esmamainitud Läti Henriku kroonikas seoses paavsti legaadi Modena Wilhelmi käiguga Sakalasse 1226. aastal. Kroonikas on seda mainitud Poderiale nime all. Sama nime all esineb Riidaja küla ka Mellini kaardil.
Riidaja mõis oli Riidaja küla süda. Selle saksakeelne nimi on "Morsel Podrigel". Eestikeelse nime sai mõis sel ajal, kui ta kuulus Freytag von Loringhovenite valdusse. 
Siiani säilinud mõisa peahoone on valminud 1762. aastal ja on üks väheseid puidust barokkstiilis mõisahooneid ümbruskonnas. 1923. aastal avati Riidaja mõisahoones kool, mis 1967. aastal kolis uude majja. Riidaja ümbruses tegutses omal ajal J. Ljahhovi nimeline kolhoos, mille poolt on Riidaja mõisahoonet korduvalt ehitatud ümber. Praegu seisab kunagine härrastemaja peaaegu tühjalt, vaid ühes tiivas tegutseb Riidaja raamatukogu ning Riidaja Naisseltsing. Mõisa peahoone on riiklik kultuurimälestis. Riidaja mõisa magasiaida ehitasid kohalikud elanikud seltsimajaks 1929. aastal. Kooliharidust on Riidajas antud 1833. aastast alates, mil mõisaomanik George Constantin von Stryk asutas Riidajasse vallakooli. Praegu on Riidajas põhikool ning selle juures tegutseb lasteaiarühm.
Riidaja park on Valga maakonna ilusamaid ja liigirohkemaid (52 liiki). Selle vanim, barokkstiilis osa on rajatud nähtavasti juba 18. sajandil koos samas stiilis mõisahoonega (valminud 1762), Hilisemad osad on kujundatud metsast, peamiselt 19. sajandi keskel. Pargis leidub mitmeid huvitavaid puuliike, nagu läiklehine pärn ja haruldaselt suured toompihlakad. Rohkesti on ning alpi seedermändi.
Riidaja külas asuvad Torupillitalu ja Riidaja lennuväli.
Rulli

Rulli on küla Valga maakonnas Tõrva vallas.
Aastatel 1991–2017 kuulus küla Põdrala valda, pärast Eesti omavalitsuste haldusreformi jääb küla Tõrva valla territooriumile.
Reti

Reti on küla Valga maakonnas Tõrva vallas.
Aastatel 1991–2017 kuulus küla Põdrala valda, pärast Eesti omavalitsuste haldusreformi jääb küla Tõrva valla territooriumile.
Pori küla

Pori on küla Valga maakonnas Tõrva vallas.
Aastatel 1991–2017 kuulus küla Põdrala valda, pärast Eesti omavalitsuste haldusreformi jääb küla Tõrva valla territooriumile.
Ferdinand I (Rumeenia)

Ferdinand I (sünninimega Ferdinand Viktor Albert Meinrad von Hohenzollern-Sigmaringen; 24. august 1865 – 20. juuli 1927) oli Rumeenia kuningas alates 10. oktoobrist 1914 kuni surmani 1927. aastal.
Ta oli pärit Saksa Hohenzollern-Sigmaringeni dünastiast ning sai Rumeenia troonipärijaks pärast onu kuningas Carol I surma. Kuigi Ferdinand oli saksa päritolu, jäi ta esimese maailmasõja ajal truuks Rumeeniale ning viis riigi 1916. aastal liitlasriikide poolele, Saksamaa vastu.
Tema valitsemisaega iseloomustas Rumeenia territoriaalne laienemine: pärast esimest maailmasõda liideti riigiga Transilvaania, Bessaraabia ja Bukoviina. Selle tulemusel sai Ferdinandist 1922. aastal Suur-Rumeenia kuningas ning ta krooniti pidulikult Alba Iulias.
Ferdinand I oli abielus Briti kuninganna Victoria tütrepoja, Edinburghi hertsogi Alfredi tütre Mariaga (tuntud kui kuninganna Maria). Neil oli mitu last, sealhulgas tulevane kuningas Carol II.
Ferdinand suri 1927. aastal, jättes trooni oma alaealisele pojapojale Mihai I kätte, kuna Carol II oli tollal troonist loobunud.
Essentsialism

Essentsialism on lähtumine eeldusest, et teatud tüüpi entiteetidel (või kõigil entiteetidel) on olemus ("essentia"), mis on iseloomustatav olemuslike omadustega.
Essentsialistlike eelduste järgi nõuab näiteks ühiskonna mõistmine, et tuntaks ära ühiskonnanähtuste tõeline olemus, mis on silmnähtavate eluavalduste taga peidus. Näiteks Platoni ühiskonnateooria on essentsialistlik: riigi nähtavad avaldused on varjulolevate olemuste (eidoste) kahvatud koopiad. Eidoseid näitab meile filosoofiline reflektsioon.
Kierkegaard nimetas essentsialismiks olemuse filosoofiat, mis jätab tähelepanuta üksiku, individuaalse, sest asju ning koguni inimest vaadeldakse mingi olemuse väljendusena. Filosoofid-essentsialistid räägivad vaid inimesest üleüldse, üldisetest seaduspärasustest jms abstraktsest. Essentsialismi inimese-käsitlus on Kierkegaardi arvates robustne lihtsustus. Sellise filosoofia tüüpiline esindaja on Georg Wilhelm Friedrich Hegel. Kierkegaard vastandas essentsialismile olemise filosoofia ehk eksistentsialismi. Selle järgi on iga inimene kordumatu.
Rene Descartes arvas,et hinge essentsiaalne omadus on mõtlemine. Samas on aga kalduvus mõelda palju tarku mõtteid vaid juhuslik omadus. Sellisest veendumisest lähtudes tõlgendatakse ka definitsiooni essentsialistlikult. Taolisele definitsiooni essentsialistlikule käsitusele vastandas Karl Raimund Popper nominalistliku, mida kasutatakse ka teaduses. Popper tõi näiteks definitsiooni "Kutsikas on noor koer". Essentsialistliku tõlgenduse korral annab see definitsioon vastuse küsimusele, kes on kutsikas (mis on kutsika olemus?); nominalistliku tõlgenduse korral aga vastuse küsimusele, kuidas nimetada noort koera. Esimesel juhul loetakse definitsiooni kujundlikult öeldes vasakult paremale, teisel juhul paremalt vasakule.
Winrich von Kniprode

Winrich von Kniprode (umbes 1310 – 24. juuni 1382) oli Saksa ordu kõrgmeister aastatel 1352–1382.
Kniprode saabus Preisimaale 1334. aastal. 1338–1341 oli ta Saksa ordu Danzigi komtuur, 1342 Balga komtuur ja 1342–1346 Saksa ordu ordumarssal. Seejärel sai ta suurkomtuuriks ning valiti 1352. aastal Saksa ordu kõrgmeistriks.
Ordumeistri kohale jäi ta kuni oma surmani 1382. aastal, olles seega pikaajalisim Saksa ordu kõrgmeister. Tema ajal algas ka Saksa orduriigi õitseaeg, mis kestis kuni Grünwaldi lahinguni (1410).
Kniprode sõdis edukalt nii Leeduga ja osales ka Leedu suurvürstiriigis toimunud sisemises võimuvõitluses, toetades katoliku usu vastu võtnud Leedu valitsejakandidaate - Jogailat, Vytautast., sõdis Poola kui ka (koos Hansaga) Taani vastu (Taani-Hansa sõda) ning kasvatas oluliselt ordu valdusi. Tema ajal rajati Nemunase äärde ka suur hulk uusi linnuseid, mis piiri Leedu vastu tunduvalt kindlamaks tegid.
Kuudeküla

Kuudeküla ehk Kuude küla asub Viljandi maakonnas Viljandi vallas Viljandist umbes 7 km Tartu pool.
Kuudeküla külavanem on Tiia Tõnisson.
Kuni 2013. aastani kuulus küla Viiratsi valda.
Külast lõunapiiril voolab Tänassilma jõgi ja idapiiril Teraseoja.
Kibeküla

Kibeküla on küla Viljandimaal Viljandi vallas.
Küla läänepiiril voolab Verilaske oja, millele on paisutatud Koordi veskijärv.
Kuni 2013. aastani kuulus küla Viiratsi valda.
Alfrēds Rubiks

Alfrēds Rubiks (sündinud 24. septembril 1935 Daugavpilsis) on Läti poliitik, aastatel 1999–2015 Läti Sotsialistliku Partei esimees, 2009–2014 europarlamendi liige. 
Ta on lõpetanud Riia Polütehnilise Instituudi energeetikateaduskonna 1963. aastal. 
1982–1984 oli ta Läti NSV tööstusminister. 1984–1990 oli ta Riia linna RSN Täitevkomitee esimees (linnapea). 
1990–1991 oli ta Läti Kommunistliku Partei Keskkomitee esimene sekretär ja NLKP Keskkomitee Poliitbüroo liige. 
1991. aasta augustis oli ta Läti eriolukorra komitee esimees ja vahistati pärast seda riigipöördekatses süüdistatuna. 1995. aastal mõisteti talle 8-aastane vanglakaristus, kuid ta vabastati ennetähtaegselt 1997. aastal. 
1996. aastal kandideeris Läti presidendiks ja sai seimis 5 häält 100-st. 
Aastatel 1999–2015 oli ta Läti Sotsialistliku Partei esimees ja ühenduse Inimõiguste Eest Ühtses Lätis kaasesimees. 2009. aastal valiti ta Koosmeele Keskuse esinumbrina Euroopa Parlamenti. Ta valiti seal Euroopa Ühendatud Vasakpoolsete/Põhjamaade Roheliste Vasakpoolsete liitfraktsiooni juhatuse liikmeks. 
Tema pojad Artūrs Rubiks ja Raimonds Rubiks on samuti poliitikud, seimi liikmed.
Vårdö vald

Vårdö on vald Soomes Ahvenamaal. 
Vallas elab 404 inimest. Valla pindala 101,91 km².
94% Vårdö elanikest räägib rootsi keelt.
Külad.
Bergö, Bussö, Grundsunda, Listersby, Lövö,Mickelsö, Sandö, Simskäla-Västerö, 
Simskäla-Österö, Töftö, Vargata, Vårdö, Ängö
Mary-Louise Parker

Mary-Louise Parker (sündinud 2. augustil 1964 Lõuna-Carolina osariigis Fort Jacksonis) on Emmy ja Tony auhinna ning Kuldgloobusega pärjatud USA filminäitleja.
Tema tuntumate rollide hulka kuuluvad osatäitmised filmides "Fried Green Tomatoes", "Boys on the Side", seriaalides "Presidendi meeskond" ja "Weeds" ning minisarjas "Ameerika inglid".
Parker oli pere neljast lapsest noorim. Tema ema oli Caroline Louise (sündinud Morell) ja isa oli John Morgan Parker, USA jalaväes teeninud kohtunik. Isa töö tõttu elas ta koos perega Tennessees, Texases, Tais, Saksamaal ja Prantsusmaal.
Parker nimetas oma lapsepõlve läbinisti õnnetuks. Ta kirjeldas seda: «Minu vanemad tegid kõik, mis suutsid. Mul olid raamatud, riided, kodu ja soe voodi, aga ma polnud kunagi õnnelik.» Ta lõpetas keskkooli Arizona osariigis Tempes ja Põhja-Carolina kunstiülikooli näitlejana.
Parkeri näitlejakarjäär algas pisirolliga seebiooperis "Ryani lootus". 1990. aastal sai ta esimese peaosa Craig Lucase ulmenäidendis "Eelmäng suudlusele" ja nimetati selle eest Tony kandidaadiks, aga ei võitnud. Kuid tema talent lõi õitsele alles järgmisel kümnendil.
1996. aastast 2003. aasta novembrini oli Parker suhtes näitleja Billy Crudupiga, kes jättis ta maha, kui Parker oli seitsmendat kuud rase, ja läks 15 aastat noorema Claire Danesi juurde. Parkeri poja William Atticuse ristiema on Susan Sarandon.
Alates 2006. aasta detsembrist oli Parker suhtes näitleja Jeffrey Dean Morganiga. 2007. aasta septembris lapsendas Parker tüdruku Etioopiast Caroline Aberash Parkeri. 12. veebruaril 2008 teatasid Parker ja Morgan oma kihlusest, aga 2009. aasta aprillis läksid lahku.
2013. aastal autasustati Parkerit tema töö eest organisatsioonis Hope North, mis tegeleb Uganda kodusõja noorte ohvrite ravi ja haridusega.
Alates 2007. aastast on ta avaldanud artikleid ajakirjas Esquire. 2015. aasta novembris avaldas ta memuaarid kirjades raamatuna "Kallis hr. Sina".
Auhinnad.
Kuldgloobus
Satellite Awards
Emmy auhind
Tony auhind
Eva Longoria

Eva Jacqueline Longoria (sündinud 15. märtsil 1975 Corpus Christis Texases) on Kuldgloobusele nomineeritud USA filminäitleja.
Ta on kõige rohkem tuntust kogunud Gabrielle Solisi osatäitjana telesarjas "Meeleheitel koduperenaised". Temast on saanud ka rahvusvaheliselt tunnustatud modell, kes on esinenud mitmes kõrgeprofiililises reklaamikampaanias ja arvukates meesteajakirjades. Ta on seni ainuke naine, kelle ajakiri Maxim on kahel korral tunnistanud kõige kuumemaks naiseks.
Aastail 2002–2004 oli ta abielus näitleja Tyler Christopheriga, 2007–2011 aga NBA staari Tony Parkeriga.
Meryl Streep

Meryl Streep (sünninimi Mary Louise Streep; sündinud 22. juunil 1949 New Jerseys Summitis) on USA näitleja.
Ta on nimetatud Oscari kandidaadiks 21 korda, rohkem kui keegi teine, ja võitnud neist 3. 
Kuldgloobuse kandidaadiks on ta nimetatud 31 korda ja neist on ta võitnud 8, rohkem kui keegi teine. 
BAFTA auhinna kandidaadiks on ta nimetatud 15 korda ja pälvinud neist kaks.
Isiklikku.
Meryl abiellus 1978. aastal skulptor Don Gummeriga. Neil on neli last: Henry Wolfe Gummer, Mary Willa (Mamie) Gummer, Grace Jane Gummer ja Louisa Jacobson Gummer.
Röykkä

Röykkä on küla Soomes Lõuna-Soome läänis Uusimaa maakonnas Nurmijärvi vallas, 40 km kaugusel Helsingist. 
Elanike arv on 2000.
Ants Oras

Ants Oras (nime eestistamiseni Hans Gottfried Oras; 8. detsember 1900 Tallinn – 21. detsember 1982 Gainesville, Florida) oli eesti tõlkija ja kirjandusteadlane.
Elukäik.
Oras lõpetas 1923. aastal Tartu Ülikooli, täiendas end Leipzigi ja Oxfordi ülikoolis. 1928–1934 oli ta Tartu ja Helsingi ülikooli õppejõud, 1934–1943 Tartu ülikooli professor. 1943 läks Rootsi, seejärel Inglismaale ning 1949 USAsse, kus oli 1972. aastani Gainesville'is Florida ülikooli professor.
Ants Oras on tõlkinud eesti keelde inglise, saksa, rootsi, prantsuse, soome, vene ja vanarooma kirjandust ning saksa ja inglise keelde eesti ja vene luulet.
Mälestuse jäädvustamine.
Ants Orase mälestuse jäädvustamiseks antakse alates 2015. aastast välja ühe aasta jooksul (oktoobri lõpust oktoobri lõpuni) ilmunud parima arvustuse või ülevaate eest eesti keeles ilmunud kirjandusteos(t)e kohta Ants Orase nimelist kirjanduskriitika auhinda.
Isiklikku.
Tema lell oli Tallinna linnavolinik Jüri Oras, selle lelle poeg oli Nõukogude sõjaväelane ja sõjaväeluuraja Paul Oras.
Nurmijärvi vald

Nurmijärvi vald on vald Soomes Lõuna-Soome läänis Uusimaa maakonnas.
Valla keskus on Nurmijärvi küla. Klaukkala on piirkonna ja rahvaarvu järgi valla suurim küla.
Nurmijärvi vallast on pärit kirjanik Aleksis Kivi. Valla vapil on kujutatud tema romaani "Seitse venda" peategelased.
Külad.
Herunen, Järventausta, Kiljava, Klaukkala, Lepsämä, Metsäkylä, Numlahti, Nummenpää, Nukari, Nurmijärvi (kirikuküla), Palojoki, Perttula, Raala, Rajamäki, Röykkä, Suomies, Uotila ja Valkjärvi.
Gwyneth Paltrow

Gwyneth Kate Paltrow (sündinud 27. septembril 1972 Los Angeleses Californias) on filmiauhinnaga Oscar pärjatud USA filminäitleja ja laulja.
Tema tuntuimate rollide hulka kuuluvad osatäitmised filmides "Malice" ("Õelus", 1993), "Se7en" ("Seitse"; 1995), "Great Expectations" ("Suured lootused", 1998), "A Perfect Murder" ("Täiuslik mõrv", 1998), "Shakespeare in Love" ("Armunud Shakespeare", 1998), "The Talented Mr. Ripley" ("Andekas härra Ripley", 1999), "Proof" ("Tõestus", 2005) ja "Running with Scissors" ("Kääridega plehku!", 2006).
Dempsey &amp; Makepeace

"Dempsey &amp; Makepeace" on Briti krimisari, mida tootis London Weekend Television aastatel 1984–1986. 30-jaolise sarja nimiosades mängisid Glynis Barber ja Michael Brandon.
Penélope Cruz

Penélope Cruz Sánchez (sündinud 28. aprillil 1974 Madridis) on hispaania filminäitleja.
Auhinnad.
Ta pälvis 2009. aastal parima naiskõrvalosatäitja Oscari rolli eest Woody Alleni filmis "Vicky Cristina Barcelona". 2008 nimetati ta Oscari kandidaadiks parima naisnäitleja kategoorias rolli eest filmis "Tagasitulek". 2010. aastal nimetati ta Oscari kandidaadiks parima naiskõrvalosatäitja kategoorias rolli eest filmis "Üheksa".
Kõigi nende kolme filmiga nimetati ta Kuldgloobuse kandidaadiks, aga neist ei võitnud ta ühtegi.
Euroopa filmiauhinna kandidaadiks on ta olnud nimetatud seitse korda: 1998 filmiga "Sinu unistuste tüdruk" parima naisnäitleja kategoorias, 2001 filmiga "Kapten Corelli mandoliin" rahva valiku parima naisnäitleja kategoorias, 2003 filmiga "Tulp Fanfan" rahva valiku parima naisnäitleja kategoorias, 2005 filmiga "Non ti muovere" rahva valiku parima naisnäitleja kategoorias (selle ta võitis) ja parima naisnäitleja kategoorias, 2006 filmiga "Tagasitulek" parima naisnäitleja kategoorias (selle ta võitis) ning 2009 filmiga "Murtud embused" parima naisnäitleja kategoorias.
Hispaania filmiauhinnale, Goya auhinnale on ta kandideerinud neli korda, kõik parima naisnäitleja kategoorias: 1992 filmiga "Jamón, jamón", 1998 filmiga "Sinu unistuste tüdruk", 2005 filmiga "Non ti muovere" ja 2006 filmiga "Tagasitulek". Ta võitis selle auhinna 1998. ja 2006. aastal.
2006. aastal tunnistati Cruz Cannes'i filmifestivali parimaks naisnäitlejaks osatäitmise eest filmis "Tagasitulek". Seda auhinda jagas ta veel 5 näitlejaga.
Albiit

Albiit ehk naatriumpäevakivi on päevakivide hulka kuuluv mineraal.
Et albiit on otspunktiks nii plagioklassi kui ka leelispäevakivi seeriale, on teda loetud nende mõlema hulka kuuluvaks. Enamasti käsitletakse albiiti siiski koos plagioklassidega. Kuni 10% albiidi kristallstruktuuris olevast naatriumist võib olla asendunud kaltsiumiga. Suurema kaltsiumisisaldusega plagioklassi nimetatakse oligoklassiks.
Albiit on tavaline mineraal paljude tard- ning moondekivimite seas. Suurte kristallidena võib ta esineda hüdrotermaalsetes lõhedes. Albiiti leidub ka päevakivirikkas liivakivis ehk arkoosis. K-päevakivi mikrokliini kristallstruktuur on stabiilne kõrgel kristalliseerumistemperatuuril. Madalatel temperatuuridel toimub aga tahke lahuse lagunemine, mille käigus tekivad kaaliumirikkas mineraalis naatriumist rikastunud albiidist eraldised. Sellist nähtust nimetatakse pertiidistumiseks.
Mineraali nimi tuleb ladinakeelsest sõnast "albus", mis tähendab 'valge'.
Presidendi meeskond

"Presidendi meeskond" (originaalpealkiri "The West Wing") on aastatel 1999–2006 toodetud USA draamasari Ameerika Ühendriikide demokraadist presidendi Josiah Bartleti (Martin Sheen) tegevustest Valges Majas.
Sarja peastsenarist oli Aaron Sorkin ja produtsent John Wells. "Presidendi meeskond" pälvis oma eetris oleku ajal rohkesti auhindu, nende hulgas 2 Kuldgloobust ja 26 Emmyt, seejuures neljal aastal järjest (2000–2003) parima draamasarja kategoorias.
Saatan kannab Pradat

"Saatan kannab Pradat" (originaali pealkiri "The Devil Wears Prada") on Oscarile nomineeritud 2006. aasta Ameerika Ühendriikide komöödiafilm. Film põhineb Lauren Weisbergi samanimelisel romaanil, mis ilmus 2003. aastal. 
Auhinnad.
Kuldgloobus
Satellite Awards
Pinnasevesi

Pinnasevesi (inglise "groundwater in active zone") on põhjavee ülemine kiht, mis lasub vettpidaval kihil.
Et mõiste "pinnasevesi" kattub rohkemal või vähemal määral mõistega "põhjavesi", soovitab näiteks keskkonnasõnaraamat EnDic2004 terminit "pinnasevesi" vältida.
Pinnasevesi osaleb aktiivselt veeringes.
Toomas Griin

Toomas Griin on eesti filmitegija.
2013. aastal sai ta Palamusel Theodor Lutsu filmipäevadel operaatoritöö auhinna filmi "Tartu Vaimu saladus" eest.
Reamees

Reamees on paljudes riikides, sealhulgas tänapäeval Eestis, maaväes (paljudes riikides ka õhuväes) madalaim sõjaväeline auaste.
Mõnes riigis on noorsõduritel veel madalam auaste (varem Eestis noor, eraldi auastme tunnus puudub). 
Kaitseliidu malevlane vastab noorsõdurile (välja õppimata reamees), sõdurioskuste kursuse (SOK) läbimisel saab malevlasest reamees.
Reamehest ühe astme võrra kõrgem auaste on kapral (sh Eestis) ehk jefreitor (saksa keeles "Gefreiter"; on ka teisi nimetusi).
Aasuvälja (Vinni)

Aasuvälja on küla Lääne-Virumaal Vinni vallas.
Aastatel 1992–2017 (kuni Eesti omavalitsuste haldusreformini) asus küla Rägavere vallas.
Aasuvälja asub Kunda jõe vasakkaldal Tallinna–Narva raudteest lõunas.
Aasuvälja piiresse põhjas jääb endine Võlumäe karjamõis, mida on esmamainitud 1844. aastal kujul "Therfeldt" ja mille saksakeelne nimi oli "Thärsfeld".
1876. aastal on esmamainitud "Aaso" kõrtsi ja 1913. aastal "Aaso" küla. See asus Viru-Jaagupi kihelkonnas ja kuulus Põlula mõisale. Ametlikult sai ta külaks alles 1970. aastal.
Nimi on pandud jõeäärsete heinamaade järgi – seda sõna "aasu" tähendabki.
Aasuvälja

Aasuvälja on mitme koha nimi:
Aasuvälja (Türi)

Aasuvälja on küla Järvamaal Türi vallas.
Aastatel 1991–2017 kuulus küla Väätsa valda, pärast Eesti omavalitsuste haldusreformi jääb Türi valla territooriumile.
Aasuvälja asub Türi ja Väätsa vahelisel maanteel ja piirneb põhjas Väätsaga.
19. sajandil asus Aasuvälja Türi kihelkonnas ja kuulus Väätsa mõisale. Mõisaajal olnud ta kahepäevakoht. 1853.–1855. aasta kaardil on märgitud "Ahso Heinama" ja "Ahso" põlluvahikoht. 1900. aasta paiku on mainitud juba Азувелья talu. 1902. aasta kaardil kujutati Väätsa mõisa, "Aaso" talu ja "Aaso heinamaa" vahel viimasest läänes põldu nimega "Aaso wälli". Külana mainiti teda 1945, kuid ebatäpselt kujul "Aaduvälja". 1977 liideti Aasuväljaga Nõmme, Väätsa asundus (esmamaining 1900. aasta paiku kujul Вяца) ja osa Jõekülast (esmamaining 1945 kujul "Jõe").
Kohanimi tuleb sõnast "aasu", mis tähendab jõe või oja äärset heinamaad.
Teodoliit

Teodoliit on läbi aegade olnud põhiliseks geodeetiliseks nurgamõõduinstrumendiks, millega saab mõõta vertikaalnurka või seniitkaugust ja horisontaalnurka, niitkaugusmõõtur võimaldab joonepikkuste mõõtmist.
Horisontaalnurk on maastikunurga horisontaalprojektsioon horisontaaltasandil.
Vertikaalnurk on vertikaaltasapinnal oleva sihijoone ja horisontaalsuuna vaheline nurk. 
Kui sihipunkt asub instrumendi (teodoliidi) horisontaalteljest kõrgemal, on vertikaalnurk positiivne; kui sihipunkt asub teodoliidi horisontaalteljest madalamal, siis on vertikaalnurk negatiivne. Seega mõõdetakse vertikaalnurka horisontaaltasandi suhtes, mis jääb vahemikku 0 kuni 90 kraadi, lisades alati märgi "+" või "-".
Seniitkaugus on nurk teodoliidi seniitsihi ja sihijoone vahel, jäädes vahemikku 0 kuni 180 kraadi.
Konstruktsioonilt eristatakse: klaas- või metall-limbiga teodoliite ja digitaalteodoliite.
Lihtteodoliidil on limbi võimalik pöörata limbi asendi muutmise spetsiaalse kruvi abil.
Kordusteodoliidil on nn kahekordne telgede süsteem, mis võimaldab pöörata alidaadi limbi suhtes ja pöörata limbi teodoliidi aluse suhtes, samuti on kordusteodoliidil limbi kinnitus- ja peenliigutuskruvi.
Limbi servale on kantud kraadijaotised päripäeva 0–360 kraadi või 0-400 gooni.
Alidaad on teodoliidi liikuv osa, millele on kinnitatud on viseerimisseadis (pikksilm), lugemisseadised (läätsede ja prismade süsteemi abil projitseeruvad limbi lugemid lugemimikroskoopi, mille okulaar asub pikksilma okulaari kõrval) ja vesilood.
Stara Zagora

Stara Zagora on linn Bulgaarias, Stara Zagora piirkonna halduskeskus.
Stara Zagora on elanike arvult kuues linn Bulgaarias.
La Línea de la Concepción

La Línea de la Concepción (ka La Línea) on linn Hispaanias Andaluusias Cádizi provintsis. See asub Gibraltari poolsaare põhjaosas. Linn piirneb lõunas Suurbritannia ülemereterritooriumi Gibraltariga.
Silikaadid

Silikaadid on ränihapete soolad.
Silikaatide hulka kuuluvad näiteks naatriumortosilikaat, naatriummetasilikaat, naatriumpürosilikaat jne.
Chiclana de la Frontera

Chiclana de la Frontera on linn Hispaanias Andaluusias Cádizi provintsis.
Koos Cádizi, El Puerto de Santa María, Puerto Reali ja San Fernandoga kuulub see Bahía de Cádizi maakonda, kus elas 2018. aastal ligi 425 000 inimest. Ühtlasi on see osa suuremast linnastust, mis on elanike arvult kolmas linnastu Andaluusias.
Linnas elas 1900. aastal 10 868, 1950. aastal 18 262 ja 2001. aastal 61 815 inimest. 2020. aasta alguse seisuga on linnas elanikke 85 556.
Arkansas (jõgi)

Arkansas codice_1 on jõgi Põhja-Ameerikas. Algab Kaljumäestikust. Ülemjooksul voolab mägijõena valdavalt lõuna ja kagu suunas. Keskjooksul voolab Suurel tasandikul valdavalt ida ja kagu suunas. Suubub paremalt Mississippisse.
Elizabeth Perkins

Elizabeth Ann Perkins (sündinud 8. novembril 1960 New Yorgis) on Kuldgloobusele ja Emmy auhinnale nomineeritud USA näitleja. 
Ta on eelkõige tuntud Celia Hodese osatäitjana telesarjas "Weeds" ning filmidest "Big" ja "About Last Night".
Toni Collette

Toni Collette (õieti Antonia Collette; sünninimi Antonia Collett; sündinud 1. novembril 1972 Blacktownis Uus-Lõuna-Walesis) on Austraalia filminäitleja, kes on olnud nomineeritud nii Kuldgloobusele kui ka Oscarile. 
Kui ta oli 14-aastane, lisas ta oma perekonnanime lõppu e-tähe, sest ta arvas, et see sobib esinejanimeks paremini. E-tähe oli nimest kaotanud ta vanaisa.
Tema tuntumate rollide hulka kuuluvad osatäitmised filmides "Murieli pulm", "Väike Miss Päikesepaiste", "Kuues meel" ja "Suur poiss ja väike poiss".
Jeremy Irons

Jeremy John Irons (sündinud 19. septembril 1948 Cowesis Wighti saarel) on teatriauhinnaga Tony, filmiauhindadega Oscar, Kuldgloobus ja Emmy pärjatud inglise näitleja. 
Tema tuntud osatäitmised pärinevad filmidest "Muutlik õnn" (1990), "Süütust näpates" (1996), "Lolita" (1997), "Taevane kuningriik" (2005) ja minisarjas "Elizabeth I".
Ta mängis seriaalis "Borgiad" (2011) Aleksander VI-t.
Ilmamaa

Ilmamaa on Tartus tegutsev kirjastus, mis alustas tegevust 1993. 
2006. aasta lõpuks oli kirjastus avaldanud ligi 320 trükist. 
Ilmamaa kõige olulisem raamatusari "Eesti mõttelugu" koosneb Eesti mõtlejate tekstikogumikest. "Eesti mõtteloo" raamatute avaldamist toetab Eesti Mõtteloo Sihtkapital. Ilmamaa annab välja veel järgnevaid raamatusarju "Palju aastaid", "Ajajõe tagant", "Ilmatargad", "Aken ilma" ja "Eesti kirjanikke".
Ilmamaa nõukogu esimees on Hando Runnel.
Saarijärvi linn

Saarijärvi on linnaks nimetatav kohaliku omavalitsuse üksus Soomes Lääne-Soome läänis, Kesk-Soome maakonnas. Saarijärvi naabervallad on Kannonkoski, Karstula, Multia, Uurainen ja Äänekoski linn. Vallas räägitakse soome keelt. 1. jaanuaril 2009 liideti linnaga Pylkönmäki vald. Enne liitmist elas linnas 9800 inimest ja rahvastiku tihedus oli 11,1 in/km².
Külad.
Hännilä, Kolkanlahti, Kalmari, Konttimäki, Kuoppala, Tarvaala, Rahkola, Lannevesi, Mahlu, Leuhu, Pajupuro, Kekkilä, Häkkilä, Lehtola, Koskenkylä, Muittari, Kohmu, Heinäpohja, Peltokylä
Pyhäjärvi linn

Pyhäjärvi on linnaks nimetatav kohaliku omavalitsuse üksus Soomes Põhja-Pohjanmaa maakonnas. Asub Pyhäjärvi ääres.
Linna nime kannab 1993. aastast.
Marroquí neem

Marroquí neem (hispaania keeles "Punta de Tarifa", "Punta Marroquí") on neem Hispaanias Tarifa linna lääneserval Gibraltari väina ääres. See on Pürenee poolsaare ning Euroopa mandriosa lõunapoolseim punkt.
Gibraltari väina kitsaskoht tekitab neeme ääres iilidena puhuva tugeva tuule, mis on soodne surfajatele.
Prillitoos

"Prillitoos" on Eesti Televisiooni saade eakatele inimestele ja ka eakatest inimestest. Esimene saade oli eetris 30. oktoobril 1983. 
Esimesed saated läksid eetrisse pealkirjaga "Lõunatund". Pealkirja "Prillitoos" leidis saatele aga peagi toimetaja Helgi Oiderma. 
Sarisaate looja ja kauaaegne saatejuht oli teleajakirjanik ja ajakirjandusõppejõud Hagi Šein. Seejärel olid saatejuhid Koidu Kenapea (al.1986), Hille Tarto, Kadri Pihelo, Heiki Meeri ja Ela Tomson. Pikemat aega olid saate toimetajad Hille Tarto ja Elve Tonts.
Pensionäride Liidu sünd.
1989. aastal käis Hagi Šein saates välja mõtte, et pensionärid võiksid luua oma organisatsiooni. Televaatajate tagasiside oli aktiivne, saate toimetusse saabusid sajad soovi- ja toetusavaldused. Nii loodigi Eesti Pensionäride Liit, mille asutamiskoosolek peeti Eesti Raadio Valges saalis 30. märtsil 1990.
"Prillitoosi" uuenduskuurid.
Alates 2009. aasta jaanuarist võeti kasutusele uus saateformaat ja saadet hakkas tootma Haridusmeedia OÜ. Autor oli Anne Lill, saatejuhid Diana Lorents, Hans Kaldoja ja Ewe Kaselaan. 
2011. aastast juhib "Prillitoosi" Reet Linna. Just "Prillitoosi" saatejuhina tunnistati Reet Linna 2019. aasta Eesti filmi- ja teleauhindade galal parimaks naissaatejuhiks.
Vaadatavus.
Alates 2011. aastast hakkas vahepeal populaarsust kaotanud "Prillitoosi" vaatajate arv uuesti kosuma. Kui 2011. aasta oktoobris oli "Prillitoosil" 85 000 vaatajat, siis 2018. aasta oktoobris juba 112 000 vaatajat.
Urmas Viilma

Urmas Viilma (sündinud 13. augustil 1973 Tallinnas) on eesti vaimulik, EELK peapiiskop, Eesti Kirikute Nõukogu president. 
Haridus.
Viilma lõpetas 1991. aastal Saue Keskkooli hõbemedaliga. Aastal 1998 lõpetas ta EELK Usuteaduse Instituudi teoloogia erialal. Aastal 2018 kaitses ta samas magistritöö "Iseseisvuse taastanud Eestis luterliku üldhariduskooli loomine Tallinna Toomkooli näitel" (juhendaja Riho Saard) ning talle anti teoloogiamagistri kraad ("mag. theol.").
Ordinatsioon.
2. mail 1993 ordineeriti Viilma Keila kirikus diakoniks, ordineeris piiskop Einar Soone, assistent oli õpetaja Jaan Jaani. 15. septembril 1998 ordineeriti ta Tallinna toomkirikus preestriks. Ordineeris peapiiskop Jaan Kiivit juunior.
26. novembril 2014 valis EELK kirikukogu Viilma peapiiskopiks. Ta ordineeriti piiskopiks ja seati EELK peapiiskopi ametisse 2. veebruaril 2015. Ametisse seadjateks olid peapiiskopi ülesannetes tegutsenud piiskop Einar Soone, Välis-Eesti piiskop Andres Taul ja peapiiskop emeeritus Andres Põder. Käte pealepanemisega assisteerisid Luterliku Maailmaliidu president Jordaania ja Püha Maa luterliku kiriku piiskop Munib Younan, Porvoo Osaduse anglikaani esindaja Iirimaa Dublini provintsi peapiiskop Michael Jackson, Porvoo Osaduse luterlik esindaja Taani Lolland-Falsteri piiskop Steen Skovsgaard ja Evangeelse Kirikute Osaduse Euroopas peasekretär Austria evangeelse kiriku piiskop Michael Bünker.
Poliitiline tegevus.
Kuulus alates 17. jaanuarist 2001 Isamaaliitu ja jätkas hiljem selle ühinemisel moodustunud Isamaa ja Res Publica Liidu liikmena. Erakonnast lahkus 16. oktoobril 2013 ja on parteitu.
Isiklikku.
Urmas Viilma abikaasa on pedagoog, Tallinna Toomkooli direktor Egle Viilma (snd 3. detsembril 1977). Peres on üks laps.
Alk

Alk ("Alca torda") on alklaste sugukonda algi perekonda kuuluv merelind.
Alk on oma perekonna ainus tänapäevane liik. Kirjeldatud on veel ligi pool tosinat väljasurnud liiki. Pliotseenis oli neid kõige rohkem.
Alk on suur lind, kes on levinud Atlandi ookeani parasvöötme saartel ja rannikul. Lõunas ulatub nende levila Põhja-Ameerikas Maine'ini ja Euroopas Põhja-Prantsusmaani. Mõned neist talvituvad Vahemere lääneosas, aga kõik nad talveks lõunasse ei rända.
Alk on Eestis haruldane haudelind mõnel Soome lahe saarel, kus neid pesitseb hinnanguliselt 1–10 paari. Seevastu talvel elab neid Eestis märksa rohkem: hinnanguliselt 300–1000 isendit ja viimasel ajal on see arv nähtavasti stabiilne, kuigi tänapäevased loendusandmed õigupoolest puuduvad.
Maailmas on alke umbes 0,5–0,7 miljonit pesitsevat paari. Kaks kolmandikku neist pesitseb tänapäeval Islandil. Nad otsivad vett, mille temperatuur on alla +15 °C. Sageli elavad nad koos teiste alklastega, kuid erinevalt teistest ei pelga nad estuaare, kus vee soolsus on väiksem.
Alk on seljapoolel tume, isegi must, kõhupoolel valge.
Algi kehapikkus on 37–39 cm ja tiibade siruulatus 63–66 cm. Ta on pardisuurune, kaaludes 620–900 g.
Lennu ajal tundub ta jässaka ja lühikesena. Vees "istub" ta kõrgelt, kael pisut alla tõmmatud, saba veepinna kohal.
Algid on veelinnud, kes toituvad peamiselt kaladest. Enamuse toidust hangivad nad kuni 25 m sügavuselt, kuigi suudavad sukelduda 120 m sügavusele. Ühe sukeldumise jooksul võivad nad kinni püüda mitu kala. Nad võivad lennata kaldast kuni 100 km kaugusele toitu otsima, kuigi pesitsusperioodil ei lenda nad kaldast üldjuhul kaugemale kui 12 km ja siis kalastavad nad pigem madalamas vees.
Algil on palju vaenlasi: polaarrebane, jääkaru, rabapistrik, ronk, varesed ja hakk. Kajakad ja varesed varastavad sageli mune. Täiskasvanud algil on parim võimalus jälitajate käest pääseda vette sukeldumine.
Alk pesitseb kolooniatena rannikul kaljudel, sageli koos tirkudega. Algipaar võib samas kohas pesitseda mitmel aastal järjest. Pesa nad õieti ei tee, kuid mõned paarid roobitsevad oma nokaga pinnast ja muud lahtist materjali pesasarnasemaks. Algid võivad pesitseda nii kaljueenditel kui -lõhedes, aga kaljulõhes pesitsemine tundub tagavat parema tulemuse, arvatavasti on kaljulõhes kasvavad tibud vaenlastele raskemini avastatavad kui kaljueendil kasvavad.
Emane muneb igal aastal ühe muna, mis on ovaalse-püramiidse kujuga. Muna on üldiselt maapinna värvi ja tumepruunide laikudega. Mune hauvad mõlemad vanalinnud kokku 35 päeva ja sealjuures vahetavad nad teineteist mitu korda päevas välja. Pärast koorumist on nad veel kahel esimesel elupäeval põhiliselt ühe vanema tiiva all, sest ei suuda ise korralikult sooja hoida. Alles 17–23 päeva vanuse noorlinnu juhatab isaslind merele.
Algi töönduslik tähtsus on väga väike, kuigi rannaelanikud korjavad vahel nende mune.
Kõikjal endise NSV Liidu aladel oli algi arvukus väga väike, mistõttu NSV Liidus oli alk looduskaitse all.
Algi järgi on nimetatud Algi tänav Tallinnas.
Lanai

Lanai on saar Vaikses ookeanis, üks Hawaii saartest. Pindala 363 km². Saar on mägine, kõrgus kuni 1027 meetrit. 
Saar on Ameerika Ühendriikide haldusala, moodustab koos Maui, Molokai ja Kahoolawe saartega Hawaii osariigi Maui maakonna. Saar on Hawaii saartest väikseim, mis on avalikult ligipääsetav - Niihaule pääseb ainult saareomanike loal. Saar on eraomanduses, kuuludes Larry Ellisonile, kuid 2% saarest kuulub Hawaii osariigile.
Saarel elas 2010. aasta rahvaloenduse järgi 3135 inimest. Saarel on vaid üks linn - Lanai City, üks kool, kus õpetatakse kõiki klasse alates algkoolist (Kindergarten) kuni 12. klassini; üks haigla 24 kohaga. Saarel puuduvad valgusfoorid ja kaubanduskeskused; transporti pakuvad saare hotellid. Paljud saare vaatamisväärsused on ligipääsetavad ainult mudateede kaudu.
1921. aastal hakati Lanail kasvatama ananasse, järgmisel aastal ostis saare ananassikasvataja James Dole, kes oli ka Hawaiian Pineapple Company (täna Dole Food Company) president ning rajas saarele maailma suurima ananassiistanduse. Sealt sai saar ka oma nime "ananassisaar" (inglise keeles Pineapple Island).
1985. aastal sai saare omanikuks miljardär David H. Murdock, kui ta ostis Dole Food Company.
Oktoobris 1992 toimus saarel viimane ananassilõikus.
Juunis 2012 ostis Dole'i osa saarest 300 miljoni dollari eest Oracle Corporation'i president Larry Ellison, ülejäänud osa saarest on Hawaii osariigi haldusala. Ellison teatas, et ta kavatseb saare teha 100% keskkonnasõbralikuks, ning on plaaninud investeerida 500 miljonit dollarit saare infrastruktuuri arendamisse ja keskkonnasõbraliku põllumajanduse loomisesse.
Marcello Caetano

Marcello José das Neves Alves Caetano (17. august 1906 Lissabon – 26. oktoober 1980 Rio de Janeiro) oli Portugali poliitik, jurist ja politoloog, Portugali peaminister 28. septembrist 1968 kuni 25. aprillini 1974. 
Ta ajas piiratud liberaliseerimise poliitikat, säilitades samal ajal oma eelkäija António de Oliveira Salazari
loodud Estado Novo nimelise autoritaarse režiimi alustalad. 
Caetano kõrvaldati võimult Nelgirevolutsiooni käigus ja saadeti koduaresti Madeirale. Ta põgenes sealt Brasiiliasse, kus elas elu lõpuni.
Américo Thomaz

Américo de Deus Rodrigues Tomás (teine nimekuju Thomaz; 19. november 1894 – 18. september 1987) oli Portugali sõjaväelane ja poliitik, kes oli Portugali president 9. augustist 1958 kuni 25. aprillini 1974.
Tomás alustas karjääri mereväes ning tõusis seal admiraliks. Ta töötas ka mereväeministri ja mitmete kolooniate juhtimisega seotud ametikohtadel. Presidendi ametis toetas ta Estado Novo nimelist autoritaarset režiimi, mida juhtisid António de Oliveira Salazar ja hiljem Marcelo Caetano.
Tema presidendiaeg lõppes 25. aprillil 1974 Nelgirevolutsiooniga, mil režiim kukutati. Pärast seda lahkus Tomás Portugalist ning elas mõnda aega Brasiilias. Hiljem naasis ta kodumaale, kus ta suri 92-aastaselt 1987. aastal.
Rocky Marciano

Rocky Marciano (sündinud Rocco Francis Marchegiano; 1. september 1923 Brockton, Massachusetts – 31. august 1969 Newtoni lähedal, Iowa) oli Ameerika Ühendriikide poksija. Ta oli 23. septembrist 1952 kuni 30. novembrini 1956 elukutseliste poksijate raskekaalu maailmameister.
Ta alustas poksimist sõjaväes ja pidas amatöörina 12 kohtumist. Elukutseliseks läks ta 1947 ja pidas 49 matši, millest võitis kõik, neist 43 nokaudiga. Ta on läbi aegade ainus raskekaalu maailmameister, kes oma elukutselise karjääri jooksul ei kaotanud ühtki kohtumist.
Maailmameistriks tuli Marciano 23. septembril 1952 võiduga 38-aastase maailmameistri Jersey Joe Walcotti üle. Walcott lõi Marciano avaraundis põrandale, kuid pärastpoole muutus Marciano poks paremaks ja 13. raundis lõi ta Walcotti nokauti. 15. mail 1953 kaitses ta oma tiitlit Walcotti vastu, nokautides tolle juba avaraundis.
Teist korda kaitses Marciano tiitlit 24. septembril 1953 Roland La Starza vastu, kes märtsis 1950 oli Marcianot peaaegu võitnud (kohtunike hääled 6:4). Seekord võitis Marciano tehnilise nokaudiga 11. raundis. See oli Marciano ainus kohtumine, mille ta võitis tehnilise nokaudiga.
Seejärel kaitses Marciano tiitlit kaks korda, 17. juunil ja 17. septembril 1954 endise maailmameistri Ezzard Charlesi vastu. Charles sai ainsaks meheks, kes suutis Marciano vastu 15 raundi vastu pidada, ent kohtunikud hääletasid Marciano võitjaks. Korduskohtumise võitis Marciano juba nokaudiga 8. raundis.
Viimastes kohtumistes võitis Marciano Euroopa meistrit inglast 16. mail 1955 Don Cockelli ja Archie Moore'i 21. septembril 1955, mõlemat nokaudiga 9. raundis.
27. aprillil 1956 teatas Marciano, et loobub spordist. Ta tegutses telekommentaatori ja kohtunikuna.
Juulis 1969, pisut enne surma mängis ta iseennast ulmefilmis "The Superfight: Marciano vs. Ali", kus kujutatakse Marciano ja Muhammad Ali kohtumist, kusjuures mõlemad on elu parimas vormis. Filmis võidab Marciano 13. raundis nokaudiga.
Rocky Marciano hukkus lennuõnnetuses Iowas teel oma sünnipäevapeole. Ta oli reisijana väikelennukis Cessna 172 koos lenduri Glenn Belzi ja itaalia päritolu mafiooso Louis Fratto 22-aastase poja Frankie Farrelliga. Ilm oli väga halb, oli öö, piloot oli kogenematu ja tal polnud õigust öösel lennata. Lennuki kütus oli lõppemas, Belz püüdis maanduda väikesel lennuväljal Newtoni lähedal, kuid 3 km enne maandumisrada takerdus puulatva ja kukkus alla. Kõik kolm hukkusid. Uurimine tuvastas õnnetuse põhjusena lenduri vea.
Red River

Red River on Mississippi jõe lisajõgi. Saab alguse kahe haruna Texase lõunaosast ja voolab kagusse.
Mööda Red Riverit kulgeb Oklahoma osariigi lõunapiir. Voolab ka Arkansase ja Louisiana osariigis. 
Pikkus 2189 km.
Rektor

Rektor on ülikooli, varem ka gümnaasiumi juhataja levinud ametinimetus.
Rektori asetäitjat nimetatakse prorektoriks.
Württemberg

Württemberg (varem ka "Wirtemberg") on ajalooline piirkond Edela-Saksamaal.
Alates 11. sajandist valitses piirkonda Württembergi dünastia (1143–1495 Württembergi krahvidena, 1495–1806 Württembergi hertsogitena ning 1806–1918 Württembergi kuningatena).
Tänapäeval jääb piirkond Baden-Württembergi liidumaale.
Kuna Württembergi alal kõneldakse peamiselt švaabi murdeid, on Württembergi mõnikord võrdsustatud ka Švaabimaaga, kuigi geograafiliselt osa Württembergist ei kuulu Švaabimaa alla ja suur osa Švaabimaast ei kuulu Württembergi alla.
Württembergi valitsejate loend.
Württembergi krahvid.
1442. aastal jaotati Württembergi krahvkond kaheks osaks..
Württemberg-Urachi krahvid.
1482. aastal taasühendati krahvkond.
Solaniin

Solaniin on glükoalkaloidne mürk, mida leidub erinevates taimedes, eelkõige maavitsalistes. See võib looduslikult esineda igas taime osas, kaasa arvatud lehed, vili ja vars. Solaniin on väga mürgine juba väikestes kogustes. Solaniinil on nii fungitsiidseid kui ka pestitsiidseid omadusi ja see on osa taimede looduslikust kaitsemehhanismist.
Niihau

Niihau on saar Vaikses ookeanis, üks Hawaii saartest. Pindala 181 km². Saar on künklik, kõrgus kuni 390 meetrit. 
Ameerika Ühendriikidele alluv saar on eraomanduses aastast 1864, kuuludes vendadele Bruce ja Keith Robinsonile. Saart nimetatakse Keelatud Saareks (inglise keeles "The Forbidden Isle"), kuna seda võivad külastada vaid saareomanikud, USA mereväelased (saarel on ilma püsiasustuseta USA mereväebaas), valitsusametnikud ning vendade Robinsonide kutsutud külalised. Siiski korraldatakse alates 1987. aastast saarele piiratud arvul poolepäevaseid reise ning alates 1992. aastast jahisafareid. 2009. aastal oli elanike arv 130.
23. jaanuaril 1864 ostis saare 10 000 USA dollari eest šotlanna Elizabeth McHutchison Sinclair (1800–1894), kes oli oma abikaasa, Briti kuningliku mereväe kapteni Francis W. Sinclairi (1797–1846) ja nende kuue lapsega alates 1841. aastast Uus-Meremaal elanud (1843. aastast Pigeon Bays). Kui Francis ja Sinclairide vanim poeg George jäid 1846. aastal Wellingtoni ärireisile minnes koos kogu pere varadega merel kadunuks, pidi Elizabeth ülejäänud viie lapsega ise hakkama saama. Kui Sinclairide lapsed abiellusid ning lapselapsed sündisid, vajas Sinclairi klann rohkem maad, mispeale Sinclairid müüsid oma maatüki Uus-Meremaal maha ning seilasid laeval Bessie Loode-Ameerikasse, plaanides Briti Columbias maad osta. Juunis 1863 maabusid nad Vancouveri saarel, kuid see oli tihke metsaga asustatud, ning sealsed indiaanlased olid neile tuttavatest maooridest vägagi erinevad. Kuigi Sinclair plaanis edasi liikuda Californiasse, veenis tema tuttav Henry Rhodes seda mitte tegema, kuna talvisel karmil merel oleks Californias maabumine raske. Ta soovitas selle asemel Hawaii saari, kuna ta vend elas Honolulus. 17. septembril 1863 maabusidki Sinclairid Honolulus. Hawaii kuningas Kamehameha IV nägi Sinclairi perekonnas head potentsiaali ning lubas neile müüa Niihau saare, kui nad Hawaiile jäävad. Hiljem ostis Sinclair Hawaii saartel veel teisigi maatükke.
Pärast saare ostmist jättis Elizabeth saare oma poja Francise hallata. 1883. aastal võttis saare halduse üle Elizabethi tütar Heleni poeg Aubrey Robinson (1853–1936).
Kui 1898. aastal sai Hawaiist USA meretagune ala, otsustas Aubrey havai keele ja kultuuri säilitamiseks saare isoleerida. 1915. aastal sai see teoks, isegi saarel elavate havailaste sugulased said saarele ainult Aubrey loal.
1922. aastal võttis saare halduse üle Aubrey poeg Aylmer Robinson (1888–1967), ning 1927. aastal nimetas ta oma assistendiks oma noorima venna Lesteri (1901–1969). Aylmer ja Lester jätkasid oma isa poliitikat. Aylmer suri 1967. aastal ilma järeltulijateta ning Lester sai saare ainuomanikuks. Lester suri 1969. aastal, misjärel päris saare tema abikaasa Helen Matthew (1910–2002), ning pärast Heleni surma 2002. aastal kuulub saar nende poegadele Keith ja Bruce Robinsonile.
Pearl Harbori ründamise päeval, 7. detsembril 1941 maandus saarele Jaapani hävituslendur Shigenori Nishikaichi, kes hoidis saareelanikke nädal aega hirmu all, kuni ta 13. detsembril tapeti.
Otsamoreen

Otsamoreen ehk otsmoreen on piklik vallitaoline liustikutekkeline positiivne pinnavorm, mis on kujunenud kunagise liustiku serva ette; on viimasega paralleelne.
Otsamoreenid tekivad tavaliselt siis, kui liustikuserv püsib pikemat aega samas kohas, nii et liustikust väljasulanud moreen saab kuhjuda piklikuks pinnavormiks. Moreeni materjal on jääsulamisvete mõjul sageli osaliselt sorteerunud. Nii tekib kuhjeline pinnavorm, mida nimetatakse kuhjeotsamoreeniks.
Teine otsamoreenide tekke võimalus on asjaolu, et liustiku serv ei püsi paigal (jää sulamine ja lisandumine ei ole tasakaalus), vaid liigub edasi. Sel juhul võib pealetungiva liustiku serv toimida buldooserina, lükates enda ees pudedat settematerjali ja kuhjates selle vallikujuliseks otsamoreeniks, mida nimetatakse surveotsamoreeniks.
Otsamoreenide pikkus ulatub mõnesajast meetrist kümnete kilomeetriteni ja kõrgus mõnest meetrist paarikümne meetrini. Et otsamoreenid kujunevad kontaktis liustikuservaga, jääb nende liustikupoolne nõlv tavaliselt järsemaks kui nõlv, kuhu on kantud setteid ka jääsulamisveega.
Otsamoreenid on tavalised pinnavormid ka Eestis.
Command Ridge

Command Ridge on küngas, kus asub Nauru kõrgeim punkt (71 m; teistel andmetel 61 m).
See asub Nauru edelaosas kesklava astangu serval Aiwo ringkonna territooriumil Buada laguunist loodes.
Küngas koosneb korall-lubjakivi paljandist. Lubjakivi vahel olnud fosforiit on välja ammutatud. Künka tippu on taas kasvanud hõre mets.
Teise maailmasõja ajal vallutas Nauru saare Jaapan. Jaapanlased paigutasid 1942. aastal Command Ridge'ile õhutõrjesuurtükid ja rajasid kommunikatsioonipunkri. Praegu võib seal näha kahe suure pöörleva suurtüki ja punkri jäänuseid. 127-millimeetristest suurtükkidest tulistati 40-kiloseid mürske. Punker on pime; taskulambiga on võimalik näha jaapanikeelseid kirju.
John Fearn

John Fearn (1768–1837) oli Briti mereväeohvitser ja kaubareisija, kes avastas Nauru saare. 
Fearn, kes oli oma vaalapüügilaevaga Hunter teel Uus-Meremaalt Hiina suunas, maabus 8. novembril 1798 esimese eurooplasena Naurul. 
Eurooplased ei läinud maale, kuid nende juurde tuli palju paate kohalike elanikega. Laeva pardale nad ei läinud. Palju naurulasi oli ka rannas. Naurulastel ei olnud relvi ja nad ei olnud tätoveeritud. 
Ta pani saarele tolle meeldiva looduse ja saareelanike suure sõbralikkuse järgi nimeks "Pleasant Island" ('lahke saar').
Rottweil

Rottweil on linn Saksamaa edelaosas Baden-Württembergi liidumaal, Rottweili kreisi keskus.
Rottweil on Baden-Württembergi vanim linn. Linna asutasid roomlased 73. aastal ja panid sellele nimeks "Arae Flaviae". See oli ainuke "municipium" tänapäeva Baden-Württembergi alal.
1268. aastal sai Rottweilist vaba riigilinn ning see staatus kehtis kuni 1803. aastani, mil Napoleon I piirkonna vallutas.
Linna järgi on nime saanud koeratõug rotveiler.
Sõpruslinnad.
Rottweilil on neli sõpruslinna:
Kosmoloogia mõisteid

"Siin on loetletud teadusliku kosmoloogia mõisteid.
Epidoodi rühm

Epidoodi rühm (inglise "epidote group") on mineraalirühm, mis koondab kristallstruktuuri ehituselt epidoodiga sarnanevaid mineraale.
Epidoodi rühma mineraalid on hantelstruktuuriga rombilisse (tsoisiit) või monokliinsesse (kõik peale tsoisiidi) süngooniasse kuuluvad silikaadid. Rühmasisene keemilise koostise varieeruvus on peamiselt järgmiste asendumiste tulemus: Al3+ ⇌ Fe3+ ja Ca2+ + Fe3+ ⇌ lantanoid3+ + Fe2+.
Rühma mineraalide keemiline valem: X2Y3Z3(O,OH,F)13, kus
Peamised mineraalid on:
2005. aasta Kuldgloobuse auhinnad

2005. aasta Kuldgloobuse auhinnad olid 62. Kuldgloobuse auhinnad, mis jagati välja 16. jaanuaril 2005.
Cecil B. DeMille'i nimeline elutööauhind anti Robin Williamsile.
Lõppvalikuks esitatud kandidaadid ja võitjad.
Filmikategooria.
Parim draamafilm.
Nominendid:
Võitja
Parim muusika- või komöödiafilm.
Nominendid:
Võitja
Parim lavastaja.
Nominendid:
Võitja
Parim draamafilmi meesnäitleja.
Nominendid:
Võitja
Parim muusika- või komöödiafilmi meesnäitleja.
Nominendid:
Võitja
Parim draamafilmi naisnäitleja.
Nominendid:
Võitja
Parim muusika- või komöödiafilmi naisnäitleja.
Nominendid:
Võitja
Parim meeskõrvalosatäitja.
Nominendid: 
Võitja
Parim naiskõrvalosatäitja.
Nominendid:
Võitja
Parim käsikiri.
Nominendid:
Võitja
Parim filmimuusika.
Nominendid:
Võitja
Parim laul.
Nominendid:
Võitja
Televisioonikategooria.
Parim draamasari.
Nominendid:
Võitja
Parim muusika- või komöödiasari.
Nominendid:
Võitja
Parim draamasarja meesnäitleja.
Nominendid:
Võitja
Parim muusika- või komöödiasarja meesnäitleja.
Nominendid:
Võitja
Parim draamasarja naisnäitleja.
Nominendid:
Võitja
Parim muusika- või komöödiasarja naisnäitleja.
Nominendid:
Võitja
Parim lühisari või telefilm.
Nominendid:
Võitja
Parim lühisarja või telefilmi meesnäitleja.
Nominendid:
Võitja
Parim lühisarja või telefilmi naisnäitleja.
Nominendid:
Võitja
Parim telefilmi, lühi- või telesarja meeskõrvalosatäitja.
Nominendid:
Võitja
Parim telefilmi, lühi- või telesarja naiskõrvalosatäitja.
Nominendid:
Võitja
Kimrõ

Kimrõ on linn Venemaa Tveri oblastis, Kimrõ rajooni keskus. Asub Tverist 130 km idas Volga vasakul kaldal Kimerka jõe suudmes.
Volga paremal kaldal paiknevat Savjolovo mikrorajooni ühendab linnaga 554 m pikkune sild. Savjalovos on ka Moskvast saabuvate elektrirongide lõpp-peatus.
Kimrõd on esmamainitud 1546. aastal. Linnaõigused sai 1917. aastal.
Linn oli alates 18. sajandist saapatootmise keskus.
Seal on sündinud kirjanik Aleksandr Fadejev.
Puškino

Puškino on linn Venemaal Moskva oblastis, Puškino rajooni keskus. Asub Utša jõe kaldal, 31 km Moskvast kirdes.
Esmamainitud 1498. aastal Puškino külana, linnaõigused 1925. aastast.
Linnas asub metsandusinstituut ja dendropark.
Puškinot läbib raudtee.
Allaniit

Allaniit on epidoodi rühma mineraal.
Allaniidi keemiline valem: (Ca,Mn,Ce,La,Y)2(Fe2+,Fe3+,Al)3O(OH)(Si2O7)(SiO4). Valemist nähtub, et kristallstruktuuris toimuvad mitmesugused asendumised. Et asenduvate ioonide valentsid on 2 või 3, siis toimub tavaliselt ühe ioonidepaari asendumine teisega, et säiliks neutraalne kogusumma. Näiteks Ca2+ + Al3+ ⇌ Ce3+ + Fe2+
Võimalikud on veel mitmesugused muud asendumised, mida keemiline valem ei kirjelda, sest allaniit võib sisaldada ka uraani, tooriumi, magneesiumi, titaani, naatriumi, tina, vanaadiumi jne.
Allaniit esineb aktsessoorse mineraalina graniidi, granodioriidi, dioriidi, süeniidi, neile vastavate vulkaaniliste analoogide ning pegmatiidi koostises. Tavaliselt esineb allaniit koos biotiidi ja küünekiviga. Moondekivimeist võivad allaniiti sisaldada gneiss, kristalne kilt, amfiboliit ja skarn.
Tänapäeval jagatakse allaniit ametlikult kolmeks mineraaliks: allaniit-(Ce), allaniit-(La) ja allaniit-(Y), vastavalt sellele, kes mineraalis domineeriv haruldane muldmetall on tseerium, lantaan või ütrium. Mineraal on saanud nime šoti mineraloogi Thomas Allani järgi. Mineraali tüüplokaliteediks on Aluki saar Gröönimaal, kust Karl Ludwig Giesecke seda esimest korda leidis.
Mont-Saint-Micheli klooster

Mont-Saint-Micheli klooster on klooster Prantsusmaal Mont-Saint-Micheli saarel.
Mont-Saint-Micheli klooster paikneb Mont-Tombe nimelisel künkal, 8. sajandil ehitatud Notre-Dame-sous-Terre'i kiriku kõrval.
Ajalugu.
Kloostri rajasid 10. sajandil benediktiini mungad.
13. sajandil toimus kloostris tulekahju ja mahapõlenud hooneosa asemele rajati hoonekompleks, mida tuntakse "La Mervelle'i" nime all.
Mont-Saint-Michel elas üle piiramised Saja-aastase sõja ajal ja Prantsusmaa ususõdades.
Prantsuse revolutsiooni ajal muudeti klooster vanglaks ja see tegutses vanglana kuni 1863. aastani.
Aastal 1874 kuulutati Mont-Saint-Michel ajaloomälestiseks ja seda hakati restaureerima.
19. sajandi lõpul ehitati kloostrile ka torn ja tornikiiver, mida kroonib peaingel Miikaeli kuju.
1966. aastal pöördusid kloostrisse tagasi mungad.